# Juana Acosta

Juana Acosta, també coneguda com a Juanita Acosta (Cali, 28 de novembre de 1976), és una actriu i model colombiana.

## Biografia

Juana ha treballat tant a la petita i gran pantalla, com també en el teatre. En aquest últim mitjà no és que el seu treball sigui molt extens, però ha representat obres com "Convulsiones" i "Los demonios", ambdues de Pavel Nowisky, així com "Nuestro pueblo", del prestigiós Juan Carlos Corazza. El seu debut televisiu va tenir lloc l'any 1995, en participar en "Mascarada", a la qual va seguir, ja l'any 1999, "La dama del pantano" i, l'any 2000, "La reina de Queens".
L'actriu ha participat en moltes sèries espanyoles com "Javier ya no vive solo", "Policías, en el corazón de la calle", "El comisario", "Génesis, en la mente del asesino", o "Mujeres asesinas". La popularitat li va arribar l'any 2008, quan es va incorporar a la sèrie "Hospital Central", en què va estar fins a l'any 2009 interpretant el paper de la doctora Sofia Carrillo, una resident sota la tutela de Lola, amb qui no es porta gens bé. El seu personatge és una noia molt ambiciosa a la qual li agrada actuar pel seu compte sense estar sota la responsabilitat de ningú.
D'entre la resta de sèries en què ha treballat podem destacar "Adolfo Suárez" o "Hispania, la leyenda". Pel que fa a la pantalla gran, l'actriu va debutar-hi l'any 1998, en la pel·lícula "Golpe de estadio", dirigida per Sergio Cabrera. En la seva filmografia figuren molts títols, com "Es mejor ser rico que pobre", "Juegos bajo la luna","Canciones de invierno", "Diario de un skin", "A golpes", "Los 2 lados de la cama", "El asesino del parking" o "Una hora más en Canarias", entre d'altres.
Quant a la seva vida personal, és la parella del també actor Ernesto Alterio, amb el qual té una filla. És doncs cunyada de Malena Alterio i jove d'Héctor Alterio. La seva germana és l'actriu Valentina Acosta.

## Filmografia
### Cinema

* Golpe de estadio (1998), de Sergio Cabrera
* Es mejor ser rico que pobre (1999), de Ricardo Coral
* Kalibre 35 (2000), de Raúl García
* Juegos bajo la luna (2000), de Mauricio Walerstein
* Slam (2003), de Miguel Martí
* Canciones de invierno (2004), de Félix Viscarret
* Diario de un skin (2005), de Jacobo Rispa
* A golpes (2005), de Juan Vicente Córdoba
* WC (2005), de Enio Mejía
* Los 2 lados de la cama (2005), de Emilio Martínez Lázaro
* Bienvenido a casa (2006), de David Trueba
* El asesino del parking (2006), de Isidro Ortiz
* Una hora más en Canarias (2010), de David Serrano.
* El cartel de los sapos (2012), de Carlos Moreno.
* Libertador (2013)
* 11.6 (2013), de Philippe Godeau.
* Cuatro estaciones en La Habana (2015)
* Perfectos desconocidos (2018)
* El inconveniente (2020)

### Televisió

* Mascarada (1995)
* La Dama del pantano (1999)
* La reina de Queens (2000)
* Policías, en el corazón de la calle (2001)
* Javier ya no vive solo (2002)
* Hospital Central (2002)
* El comisario (2003)
* Génesis, en la mente del asesino (2006)
* Mujeres Asesinas (2008)
* Hospital Central (2008-2009)
* Adolfo Suarez (2009)
* Crematorio (2010)
* Les beaux mecs (2011) (sèrie francesa)
* Hispania, la leyenda (2011-2012).
* Familia (2013)
* Los misterios de Laura (2014)
* La dama velata (2014)
* Deux nuits(2014,Postproducció)

### Teatre

* Convulsiones, dirigida per Pavel Nowisky
* Los demonios, dirigida per Pavel Nowisky
* Nuestro pueblo, dirigida per Juan Carlos Corazza

## Referències

* ↑ «Biografía de Juana Acosta» (en castellà). biografias. [Consulta: 12 febrer 2014].

## Enllaços externs

* Pàgina web